Dem adelarn von rome werdeklichen ist gelvngen
Dem adelarn von rome werdeklichen ist gelvngen·
wan er krinvogele ein wunder hat mit siner kraft betwungen·
er hat lob erswungen· durlúhtig luter vnd glanz·
hebch vnd valken twang er ze osterlanden vnd in stúre·
dc mag in púlle erschreken wol die rappen vnd die gire·
rvbine vil saphire· vil billich zierent sinen kranz·
sin gelúke vnd sine kraft entsitze swas nv wildes lebe·
es geswimme oder ob es swebe· ob dem kan er wol fliegen·
kein vogel kan vs allen landen wider in nv gekriegen·
sich mvͤste ein lewe vs behein vnder sine klawe smiegen·
er ist ane triegen· veste vnd an hohen eren ganz·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse